POLICIJA je uhitila 48-godišnju kaštelansku preprodavačicu speeda i marihuane koja je nakon kriminalističkog istraživanja uz kaznenu prijavu predana pritvorskom nadzorniku.

Kaštelanka je uhićena u četvrtak kada ju je razotkrila Služba kriminaliteta droga. Riječ je o 48-godišnjakinji koja je kod sebe imala dva grama speeda i 2,8 grama marihuane.

Tekst se nastavlja ispod oglasa

U pretrazi njena doma i drugih prostorija koje koristi na području Kaštela, pronađeni su 225 grama speeda i digitalna vaga, a u vrtu 12 stabljika marihuane različitih visina, od 30 do 80 centimetara.